wannaphong/clean_thaiwikipedia huggingface dataset:
# คลองมำบัง
คลองมำบัง เป็นคลองสำคัญในจังหวัดสตูล ที่เกิดจากลำน้ำสายเล็ก ๆ บริเวณเทือกเขาอำเภอควนกาหลง จังหวัดสตูล ไหลผ่านหมู่บ้านต่าง ๆ เช่น บ้านดุสน อำเภอควนโดน ช่วงนี้เรียกว่า คลองดุสน ผ่านตำบลฉลุง อำเภอเมืองสตูล เรียกว่า คลองฉลุง จนเข้าเขตตัวเมืองจึงเรียกว่า "คลองมำบัง" จากนั้นไหลออกสู่ทะเลที่บ้านตำมะลัง บริเวณอ่าวตำมะลัง อำเภอเมืองสตูล คำว่า "มำบัง" มาจากภาษามลายู แปลว่า "ปิด" 

จากข้อมูลแผนพัฒนาจังหวัดสตูล 4 ปี (พ.ศ. 2561–2564) คลองมำบังมีพื้นที่รับน้ำฝน 391.30 ตารางกิโลเมตร ปริมาณน้ำฝน เฉลี่ย 2,100
มิลลิเมตรต่อปี ปริมาณน้ำท่าเฉลี่ย 679.38 ล้านลูกบำศกเมตรต่อปี

เมืองเก่าสตูลตั้งอยู่ริมคลองมำบัง มีถนนบุรีวานิชซึ่งเป็นถนนสายแรกของเมืองสตูล ซึ่งมีอาคารสถาปัตยกรรมจีน-โปรตุเกส ที่ตำบลพิมาน อำเภอเมืองสตูล เป็นที่ตั้งของเขาโต๊ะพญาวัง เป็นแหล่งโบราณคดีสมัยก่อนประวัติศาสตร์ริมคลองมำบัง
# ฟุตบอลชิงแชมป์สโมสรโลก 2001
ฟุตบอลชิงแชมป์สโมสรโลก 2001  เป็นการแข่งขันฟุตบอลที่จัดโดยฟีฟ่า ซึ่งกำหนดจัดขึ้นในประเทศสเปนระหว่างวันที่ 28 กรกฎาคมถึง 12 สิงหาคม ค.ศ. 2001 เดิมจะเป็นการแข่งขันครั้งที่สองของฟุตบอลชิงแชมป์สโมสรโลก หลังจากการแข่งขันครั้งแรก ในปี ค.ศ. 2000 แต่ถูกยกเลิกเนื่องจากปัจจัยหลายประการ เช่น การล่มสลายของไอเอสแอลซึ่งเป็นพันธมิตรทางการตลาดของฟีฟ่า ตามแผนเดิมฟีฟ่าต้องการที่จะเลื่อนการแข่งขันไปในปี ค.ศ. 2003

สถานที่
มีการวางแผนที่จะใช้เมือง/สถานที่ต่อไปนี้สำหรับการแข่งขัน:
มาดริดสนามกีฬาซานเตียโก เบร์นาเบวเอสตาดิโอบิเซนเตกัลเดรอนความจุ: 85,000ความจุ: 54,907frameless|200x200pxframeless|200x200pxอา คอรูญาซานติอาโก เด กอมโปสเตลาเอสตาดิโอ ริอาซอร์เอสตาดิโอ มัลติอุส เด ซาน ลาซาโรความจุ: 32,660ความจุ: 12,000frameless|200x200pxframeless|200x200px
# บริเตน ดัลตัน
บริเตน ดัลตัน  เป็นนักแสดงชาวอเมริกันที่มีชื่อเสียงจากบทบาทของเขาในเรื่อง โกไลอาธ (2015) ซึ่งเขารับบทเป็น เจสัน ลาร์สัน ในซีซันแรกของซีรีส์เรื่องนี้ บริเตนยังรับบทเป็น นาธาน เดร้ก วัยเด็กเด็กในวิดีโอเกม อันชาร์ตเตด 4: อะธีฟส์เอนด์ (2016)

ในปี ค.ศ. 2017 บริเตนได้รับเลือกให้แสดงเป็น โล'อัค ลูกชายคนที่สองของ เจค ซัลลี และ เนยืติรี ในภาพยนตร์เรื่อง อวตาร: วิถีแห่งสายน้ำ และ อวตาร 3 ที่กำลังถ่ายทำ

 ผลงานการแสดง 
+คำอธิบาย หมายถึงผลงานที่ยังไม่ได้เผยแพร่

 ภาพยนตร์ 
 ปี ค.ศ. เรื่อง บทบาท หมายเหตุ2015นักแสดงนิรนาม ฌอนวัยเด็ก กริลด็อก คอลลิน 2017 ทัมเปอร์ ดีน 2018 เรดดี้ เพลเยอร์ วัน เด็กมัธยมปลาย 2022 อวตาร: วิถีแห่งสายน้ำโล'อัค 2025อวตาร 3 ขั้นตอนหลังการผลิต TBAดาร์กฮาร์เวสต์ จิม เชพเพิร์ด
# โทดอินเดอะโฮล
โทดอินเดอะโฮล  หรือ ซอซิจโทด  เป็นอาหารของชาวอังกฤษ ประกอบด้วยไส้กรอกในแป้งนวดเหลวสำหรับยอร์กเชอร์พุดดิง โดยทั่วไปนิยมเสิร์ฟเคียงกับเกรวีหอมใหญ่และผัก ในสมัยก่อนยังนิยมใช้เนื้อประเภทอื่น ๆ เช่นเนื้อสะโพกวัวหรือไตแกะ เป็นต้น

 ต้นกำเนิด 
พุดดิงที่ทำจากแป้งนวดเหลวเริ่มได้รับความนิยมในช่วงต้นศตวรรษที่ 18 เจนนิเฟอร์ สเตด นักเขียนด้านอาหารได้อ้างถึงหลักฐานสูตรอาหารที่คล้ายคลึงกับโทดอินเดอะโฮลจากช่วงกลางศตวรรษที่ 18 ซึ่งในช่วงเวลานั้นคนครัวทางตอนเหนือของประเทศอังกฤษเริ่มนิยมใช้ดริปปิงหรือมันที่หยดออกมาจากเนื้อขณะอบหรือย่างเพื่อทำให้พุดดิงกรอบมากขึ้น ในขณะที่ชาวอังกฤษทางใต้จะทำยอร์กเชอร์พุดดิงที่เนื้อนิ่มกว่า

หลักฐานที่เก่าแก่ที่สุดเท่าที่ค้นพบที่อ้างถึงโทดอินเดอะโฮลนั้นย้อนไปได้ถึง ค.ศ. 1762 ซึ่งระบุว่าเป็นชื่อเรียกที่ "หยาบคาย" สำหรับใช้เรียก "เนื้อวัวชิ้นเล็กอบในพุดดิงขนาดใหญ่" เดิมทีเดียวนั้นโทดอินเดอะโฮลคิดค้นขึ้นเพื่อให้ครอบครัวที่ยากจนใช้เนื้อปริมาณน้อยทำอาหารได้นานขึ้น ผู้เขียนตำราอาหารสมัยนั้นจึงแนะนำให้ใช้เนื้อที่ราคาถูกที่สุดมาทำโทดอินเดอะโฮล ตัวอย่างได้แก่ในตำรา ดิอาร์ตออฟคุกเคอรีเมดเพลนแอนด์อีซี ของฮันนาห์ กลาส ใน ค.ศ. 1747 ซึ่งอ้างถึงสูตรการทำ "พิเจียนอินอะโฮล" โดยให้ใช้เนื้อนกพิราบแทนไส้กรอก ใน ค.ศ. 1861 อิซาเบลลา บีตัน ได้เขียนสูตรอาหารที่คล้ายคลึงกันโดยใช้เนื้อสะโพกวัวและไตแกะ ส่วนตำราของชาลส์ เอลเม ฟรังคาเตลลี ใน ค.ศ. 1852 ระบุให้ใช้เนื้อ "ราคาหกเพนนีหรือหนึ่งชิลลิง" ในตำราอาหารอิตาลีสมัยใหม่อ้างถึงโทดอินเดอะโฮลว่าเป็น "เนื้อสตูปรุงซ้ำของอังกฤษ"  ซึ่งเน้นย้ำว่าให้ใช้เนื้อที่เหลือจากสตูมาปรุงซ้ำในแป้งยอร์กเชอร์พุดดิง

 ชื่อเรียก 
แต่เดิมนั้นอาหารชนิดนี้ไม่ได้ใช้ชื่อเรียกว่า "โทดอินเดอะโฮล" ตัวอย่างเช่นในหนังสือ อะโพรวินเชียลกลอสซารี ระบุชื่อเรียกว่าเป็น "" คำว่า "โฮล" ปรากฏเป็นครั้งแรก (นอกเหนือจากงานเขียนของฮันนาห์ กลาส ที่ได้กล่าวไปแล้ว) ในงานตีพิมพ์ในวารสาร โนตส์แอนด์เควียรีส์ ใน ค.ศ. 1900 ซึ่งระบุว่าเป็น "แป้งพุดดิงที่มีรูตรงกลางซึ่งมีเนื้ออยู่ภายใน" แม้ว่าจะมีผู้เชื่อว่าแต่เดิมอาจจะเคยใช้คางคก (toad) มาทำ แต่ไม่พบหลักฐานว่าเป็นความจริงแต่อย่างใด ที่มาของชื่อนั้นไม่มีหลักฐานชัดเจน แต่อาจจะเกี่ยวข้องกับพฤติกรรมของคางคกที่จะดักซุ่มอยู่ในรูและโผล่เฉพาะส่วนศีรษะให้เห็นซึ่งคล้ายกับการที่ไส้กรอกโผล่ออกมาจากตัวแป้ง หรืออาจจะมาจากปรากฏการณ์ที่กบหรือคางคกถูกพบว่ายังมีชีวิตอยู่ในก้อนหิน ซึ่งเป็นเรื่องประหลาดทางวิทยาศาสตร์ที่ไม่มีหลักฐานยืนยันในช่วงปลายศตวรรษที่ 18
# เกรวีหอมใหญ่
เกรวีหอมใหญ่  เป็นเกรวีชนิดหนึ่งที่ใช้หอมใหญ่เป็นส่วนผสมหลักโดยหอมใหญ่ที่นิยมนำมาใช้มีหลายชนิด บางสูตรจะเคี่ยวหอมใหญ่เพื่อให้เป็นสีน้ำตาลและมีรสหวาน เกรวีหอมใหญ่นิยมเสิร์ฟเคียงกับอาหารหลายชนิด เช่นสเต๊กเนื้อหมูหรือเนื้อวัว มีตโลฟ แฮมเบอร์เกอร์ ไส้กรอกและมันฝรั่งบด ฮอตดอก และเฟรนช์ฟรายส์ เป็นต้น นอกจากนี้ยังมีเกรวีหอมใหญ่แบบวีกัน และเกรวีหอมใหญ่แบบกึ่งสำเร็จรูปด้วย

 ส่วนผสม 
thumb|เกรวีหอมใหญ่|left
ส่วนผสมหลักของเกรวีหอมใหญ่ได้แก่หอมใหญ่ น้ำซุปหรือน้ำสต๊อก และแป้ง บางสูตรใช้หอมใหญ่ชนิดหวาน (sweet onion) และบางสูตรใช้เบียร์หรือไวน์แดงผสมลงไปในเกรวีด้วย ส่วนผสมอื่น ๆ ที่นิยมใส่ลงไปได้แก่ครีม กระเทียม เกล็ดขนมปัง เนย น้ำมันพืช และน้ำตาลทรายแดง เป็นต้น นอกจากนี้บางสูตรยังเติมสมุนไพรและเครื่องเทศต่าง ๆ เช่น พริกไทย เซจ ออริกาโน ไทม์ เป็นต้น
# กระบวนการเคี่ยวไหม้
กระบวนการเคี่ยวไหม้  เป็นกระบวนการเกิดสีน้ำตาลในอาหารชนิดหนึ่งที่นิยมใช้ในการปรุงอาหารเพื่อให้รสชาติหวานมันและสีน้ำตาลซึ่งเกิดขึ้นจากน้ำตาล สีน้ำตาลที่เกิดขึ้นมาจากพอลิเมอร์สามกลุ่มที่มีขนาดโมเลกุลต่างกันได้แก่กลุ่มคาราเมลัน (caramelan; C24H36O18) กลุ่มคาราเมเลน (caramelen; C36H50O25) และกลุ่มคาราเมลิน (caramelin; C125H188O80) ในระหว่างเกิดปฏิกิริยาจะได้ผลิตภัณฑ์อื่นที่ระเหยได้ง่ายเช่นไดแอซีทิลออกมาด้วย ซึ่งจะให้กลิ่นและรสของคาราเมล

กระบวนการเคี่ยวไหม้จะคล้ายกับปฏิกิริยามายาร์ตรงที่เป็นการเกิดสีน้ำตาลไม่ได้เกิดจากเอนไซม์เช่นเดียวกัน อย่างไรก็ตาม ปฏิกิริยามายาร์เป็นปฏิกิริยาระหว่างน้ำตาลกับกรดอะมิโน แต่กระบวนการเคี่ยวไหม้เป็นปฏิกิริยาการสลายด้วยความร้อน

เมื่อซูโครสซึ่งเป็นไดแซ็กคาไรด์ถูกเคี่ยวไหม้จะสลายตัวเป็นโมโนแซ็กคาไรด์ได้แก่ฟรักโทสและกลูโคส

 ปัจจัยที่มีผล 
thumb|right|น้ำตาลก้อนที่ถูกเคี่ยวไหม้บางส่วน

กระบวนการเคี่ยวไหม้ขึ้นกับอุณหภูมิ โดยน้ำตาลแต่ละชนิดจะมีอุณหภูมิที่เริ่มเกิดการเคี่ยวไหม้แตกต่างกัน สิ่งเจือปนที่อยู่ในน้ำตาลเช่นกากน้ำตาลจะทำให้ปฏิกิริยาเกิดได้เร็วขึ้น
+ อุณหภูมิที่เริ่มเกิดการเคี่ยวไหม้Harold McGee. "On Food and Cooking", 2nd Edition (2004), Scribner, New York, NY. "Sugar, Chocolate and Confectionery", Page 656.  น้ำตาล อุณหภูมิ (°C) ฟรักโทส 105 กาแล็กโทส 160 กลูโคส 150 ซูโครส 170 มอลโทส 180

กระบวนการเคี่ยวไหม้ยังได้รับผลกระทบจากสภาวะแวดล้อมทางเคมี อัตราการเกิดปฏิกิริยาหรืออุณหภูมิที่เกิดการเคี่ยวไหม้สามารถเปลี่ยนแปลงได้โดยการควบคุมค่าพีเอช โดยทั่วไปแล้วปฏิกิริยาจะเกิดได้ช้าที่ค่าพีเอชเป็นกลาง (ประมาณ 7) และจะเกิดได้รวดเร็วที่สภาวะเป็นกรด (โดยเฉพาะเมื่อพีเอชต่ำกว่า 3) และเบส (โดยเฉพาะเมื่อพีเอชสูงกว่า 9)
# คู่รักวิวาห์ต้องห้าม
คู่รักวิวาห์ต้องห้าม  เป็นซีรีส์ทางโทรทัศน์ของเกาหลีใต้ที่นำแสดงโดยพัก จูฮย็อน, คิม ย็อง-แด และคิม อู-ซ็อก สร้างจากนิยายทางเว็บชื่อเดียวกันของนักเขียนบท ชุน จี-ฮเย ซึ่งออกเป็นเว็บตูน ออกอากาศตอนแรกทางช่องเอ็มบีซีทีวี ในวันศุกร์ที่ 9 ธันวาคม ค.ศ. 2022 และออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี)

 เนื้อเรื่องย่อ 
ดำเนินเรื่องในยุคสมมติของราชวงศ์โชซอน ซีรีส์ติดตามเรื่องราวของกษัตริย์ อี ฮอน (คิม ย็อง-แด) ที่มีพระบรมราชโองการห้ามการแต่งงานหลังจากการสิ้นพระชนม์ของพระชายารัชทายาทเมื่อ 7 ปีก่อน และนักต้มตุ๋นนาม โซรัง (พัก จูฮย็อน) อ้างว่าเธอสามารถติดต่อพระวิญญาณของพระชายารัชทายาทได้

 นักแสดง 
 นักแสดงหลัก 
 พัก จูฮย็อน แสดงเป็น So-rang
 คิม ย็อง-แด แสดงเป็น Lee Heon
 คิม อู-ซ็อก แสดงเป็น Lee Shin-won
 นักแสดงสมทบ 
 Choi Deok-moon แสดงเป็น Gwaeng-i
 Jung Bo-min แสดงเป็น Hae-young
 Yang Dong-geun แสดงเป็น Jo Seong-gyun
 Seo Jin-won แสดงเป็น Kwon Rip
 Jeon Jin-oh แสดงเป็น Na Sang-ju
 Lee Doo-seok แสดงเป็น Kim Ui-jun
 Lee Hyun-geol แสดงเป็น Se-jang
 Hwang Jung-min แสดงเป็น a court lady
 Kim Min-sang แสดงเป็น First Secretary Kim Seol-rok
 Jo Seung-yeon แสดงเป็น Lee Jeong-hak
 Park Sun-young as Seo Un-jeong
 Song Ji-woo แสดงเป็น Ye Hyun-hee
 Um Hyo-sup แสดงเป็น Ye Hyun-ho
 Kim Min-ju แสดงเป็น Crown Princess Ahn (Ahn Ja-yeon)
 Cha Mi-kyung แสดงเป็น Grand Royal Queen Dowager
 Yoon Jeong-hun แสดงเป็น Ja Chun-seok
 Lee Jeong-hyun แสดงเป็น Oh Deok-hoon
 Kim Min-seok แสดงเป็น Wang-bae
 Hong Si-young แสดงเป็น Jung Do-seok
 Lee Yoo-kyung แสดงเป็น Soo-hyang
 Park Gyeong-ree แสดงเป็น Cho-ran

 การผลิต 
เมื่อวันที่ 10 พฤศจิกายน ค.ศ. 2022 ทางเอ็มบีซี มีการประกาศหยุดถ่ายทำหลังตรวจพบว่าทีมงานติดเชื้อโควิด-19 และมีกำหนดกลับมาถ่ายทำต่อในวันที่ 14 พฤศจิกายน

 การรับชม 

+ เรตติ้งผู้ชมทางโทรทัศน์เฉลี่ย ตอน วันที่ออกอากาศเดิม เปอร์เซ็นต์ผู้ชมโดยเฉลี่ย(Nielsen Korea)Nielsen Korea ratings:
 
 
  ทั่วประเทศ ซูโดกว็อน 1 9 ธันวาคม ค.ศ. 2022     2 10 ธันวาคม ค.ศ. 2022 3.4%   3 16 ธันวาคม ค.ศ. 2022 3.5%    4 17 ธันวาคม ค.ศ. 2022    5 23 ธันวาคม ค.ศ. 2022   เฉลี่ย   ในตารางที่อยู่ด้านบนตัวเลขที่เป็น แสดงจำนวนเปอร์เซ็นต์ที่ต่ำสุด และตัวเลขที่อยู่ด้านบนที่เป็น  แสดงจำนวนเปอร์เซ็นต์ที่สูงสุด
 N/A หมายถึงจำนวนเปอร์เซ็นต์ที่ยังไม่ได้รับการเผยแพร่
# ซาโปตาฮู
ซาโปตาฮู   เป็นอาหารจีนในอินโดนีเซีย เต้าหู้ปรุงแบบจีนดั้งเดิมและเสิร์ฟในหม้อดิน ซาโปตาฮูอาจเสิร์ฟในรูปอาหารมังสวิรัติ หรือใส่เนื้อสัตว์ได้แก่ เนื้อไก่ เนื้อวัวหรือเนื้อหมูสับ หรืออาหารทะเลเช่นกุ้งเป็นต้น ซาโปตาฮูเป็นอาหารจากเต้าหู้ที่ได้รับความนิยมในอินโดนีเซีย โดยเฉพาะในร้านอาหารจีนหลายแห่งในจาการ์ตา

 ส่วนผสม 
ส่วนผสมหลักของซาโปตาฮู คือ เต้าหู้ (ตาฮู) แบบอ่อน หรือเต้าหู้ไข่ ที่นำไปทอดหรือผัดก่อนปรุงในหม้อดินกับผัก ได้แก่ แครอท เห็ด ผักกาดเขียวปลี กระเทียมต้น ผักกาดขาว ถั่ว กะหล่ำดอก บรอกโคลี ข้าวโพดอ่อน กระเทียม และหัวหอม ปรุงรสด้วยซอสถั่วเหลือง ซอสหอยนางรม น้ำปลา เกลือ และพริกไทย ซาโปตาฮูมักนิยมใช้เนื้อไก่หรืออาหารทะเล เช่น กุ้ง ปลาหมึก และปลา

 การปรุงและอุปกรณ์ 
ตามปกติการปรุงซาโปตาฮูเป็นไปแบบอาหารจีนดั้งเดิม โดยปรุงในหม้อดินบนเตาถ่าน ในปัจจุบันอาจจะปรุงด้วยกระทะหรือหม้อโลหะทั่ว ๆ ไปแทน

thumb|right|250px|ซาโปตาฮูทะเล
# ครานาคัน
ครานาคัน (,) เป็นของหวานของชาวสกอตซึ่งแต่เดิมนั้นเป็นอาหารเพื่อเฉลิมฉลองการเก็บเกี่ยว หลังจากฤดูกาลเก็บเกี่ยวแรสเบอร์รีในเดือนมิถุนายน ครานาคันประกอบด้วยครีม แรสเบอร์รีสด ข้าวโอ๊ต และวิสกี้ และได้รับการขนานนามว่าเป็น "ราชาแห่งของหวานสกอตแลนด์ที่ไม่มีอะไรเทียบได้" ครานาคันมีที่มาจากอาหารเช้าของชาวสกอตที่ประกอบด้วยชีสชนิดคราวดี (ซึ่งเป็นชีสสดของสกอตแลนด์) โอ๊ตมีล น้ำผึ้ง และอาจจะใส่แรสเบอร์รีลงไปด้วย

ในปัจจุบันครานาคันสามารถรับประทานได้ตลอดทั้งปี และโดยทั่วไปมักเสิร์ฟในโอกาสพิเศษ วิธีเสิร์ฟครานาคันแบบดั้งเดิมนั้นจะเสิร์ฟส่วนประกอบของครานาคันแยกกันและให้ผู้รับประทานใส่ส่วนผสมตามต้องการ

 สูตร 
ครานาคันมีสูตรที่แตกต่างกันออกไป ครานาคันแบบดั้งเดิมบางสูตรจะใช้ชีสคราวดีแทนครีมหรืออาจจะใช้ผสมกันได้ ถ้าใช้ผสมกันบางครั้งจะเรียกว่าครีม-คราวดี ในขณะที่บางสูตรจะไม่ใส่วิสกี้ แต่อาจจะใส่แรสเบอร์รีลงไปได้ถ้าต้องการ ส่วนครานาคันในปัจจุบันจะใช้วิปครีมแทนคราวดี โดยส่วนใหญ่แล้วสูตรครานาคันในปัจจุบันจะประกอบด้วยดับเบิลครีม วิสกี้ น้ำผึ้ง แรสเบอร์รีสด และโอ๊ตมีล และนิยมเสิร์ฟในแก้ว

ครานาคันยังมีการดัดแปลงต่อไปอีกอย่างเช่นครานาคันส้ม ครานาคันทรัยเฟิล และครานาคันช็อกโกแลต
# อำเภอแดชแทคี
อำเภอแดชแทคี  เป็นอำเภอในเทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 อำเภอนี้มีประชากร 9,069 คนใน 1,885 ครัวเรือน อำเภอนี้มีเมืองเพียงเมืองเดียวคือออวอจีฆ และมีตำบลถึง 2 ตำบล คือ: ตำบลออวอจีเฆโจนูบีและตำบลออวอจีเฆโชมอลี
# โย โฮ-ฮย็อน
โย โฮ-ฮย็อน (9 พฤษภาคม ค.ศ. 1994) เป็นนักแสดงชาวเกาหลีใต้

 ผลงานการแสดง 
 ภาพยนตร์ 
ปี ค.ศ. เรื่องบทบาทอ้างอิง 2014 สติล, ไลฟ์โกส์ออน เพื่อนร่วมชั้นของดัลโพ  2016 วิทออร์วิทเอ้ายู ย็อง-ดัล  2016 เดอะลาสปรินเซส คิม จัง-ฮัน วัยรุ่น 2018เดอะเกรทแบทเทิลมา-โร
# แอแรบดีแซจี
แอแรบดีแซจี  เป้นหมู่บ้านในตำบลออวอจีเฆโจนูบี อำเภอแดชแทคี เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 750 คนใน 140 ครัวเรือน
# ปฏิกิริยามายาร์
ปฏิกิริยามายาร์ (, ; ,) เป็นปฏิกิริยาเคมีระหว่างกรดอะมิโนกับน้ำตาลซึ่งทำให้เกิดสีน้ำตาลและรสชาติเฉพาะตัวในอาหารหลายชนิด ปฏิกิริยานี้ตั้งชื่อตามลูย กามีล มายาร์ นักเคมีชาวฝรั่งเศสผู้บรรยายปฏิกิริยานี้ใน ค.ศ. 1912 ขณะพยายามจำลองกระบวนการชีวสังเคราะห์โปรตีน ปฏิกิริยานี้เป็นกระบวนการเกิดสีน้ำตาลในอาหารที่ไม่ได้เกิดจากเอนไซม์ซึ่งเกิดขึ้นอย่างรวดเร็วที่อุณหภูมิประมาณ 140 ถึง 165 องศาเซลเซียส สูตรการทำอาหารหลายสูตรจะระบุให้ตั้งอุณหภูมิของเตาอบที่สูงพอให้เกิดปฏิกิริยามายาร์ได้ ที่อุณหภูมิสูง กระบวนการเคี่ยวไหม้และการสลายตัวด้วยความร้อนจะกลายเป็นปฏิกิริยาหลัก

หมู่คาร์บอนิลของน้ำตาลจะทำปฏิกิริยากับหมู่อะมิโนของกรดอะมิโนซึ่งเป็นนิวคลีโอไฟล์เกิดเป็นสารประกอบหลายชนิดที่ให้กลิ่นและรสชาติ ปฏิกิริยานี้เกิดได้อย่างรวดเร็วที่สภาวะเป็นด่าง และเป็นปฏิกิริยาหลักในการปรุงแต่งรสชาติอาหาร ที่อุณหภูมิสูงอาจเกิดอะคริลาไมด์ซึ่งอาจเป็นสารก่อมะเร็ง การเกิดอะคริลาไมด์สามารถยับยั้งได้โดยการใช้อุณหภูมิไม่สูงมาก การเติมเอนไซม์แอสพาราจีเนส และการเติมก๊าซคาร์บอนไดออกไซด์

 ประวัติ 
ใน ค.ศ. 1912 ลูย กามีล มายาร์ ได้ตีพิมพ์ผลงานวิจัยซึ่งบรรยายปฏิกิริยาระหว่างกรดอะมิโนกับน้ำตาลที่อุณหภูมิสูง ใน ค.ศ. 1953 จอห์น อี. ฮอดจ์ นักเคมีชาวอเมริกันประจำกระทรวงเกษตรสหรัฐได้ค้นพบกลไกการเกิดปฏิกิริยามายาร์

 ในผลิตภัณฑ์อาหาร 
thumb|เนื้อหมูอบซึ่งเป็นสีน้ำตาลเนื่องจากปฏิกิริยามายาร์
ในการย่างหรืออบเนื้อ ปฏิกิริยามายาร์เป็นปฏิกิริยาหลักที่เกิดขึ้นเมื่อเนื้อเปลี่ยนเป็นสีน้ำตาล โดยปฏิกิริยาอื่น ๆ ที่เกิดขึ้นได้แก่การสลายตัวของวงเตตระพีร์โรลในไมโยโกลบิน เป็นต้น นอกจากนี้ปฏิกิริยามายาร์ยังเกิดขึ้นในผลไม้แห้งด้วย

แม้ว่าปฏิกิริยามายาร์คล้ายกับกระบวนการเคี่ยวไหม้เนื่องจากให้สีน้ำตาลและรสชาติของอาหารเหมือนกันและเกิดขึ้นที่อุณหภูมิสูงเหมือนกัน แต่ปฏิกิริยามายาร์กับกระบวนการเคี่ยวไหม้นั้นแตกต่างกันเนื่องจากปฏิกิริยามายาร์เป็นปฏิกิริยาระหว่างกรดอะมิโนกับน้ำตาล ส่วนกระบวนการเคี่ยวไหม้เป็นกระบวนการสลายตัวด้วยความร้อนของน้ำตาล

ในกระบวนการผลิตอาหารสัตว์ การใช้ความร้อนสูงอาจทำให้เกิดปฏิกิริยามายาร์ซึ่งส่งผลทำให้อาหารสัตว์ที่ได้ให้พลังงานและโปรตีนแก่สัตว์ได้น้อยลง

 โบราณคดี 
ปฏิกิริยามายาร์ยังพบในการศึกษาด้านโบราณคดีเกี่ยวกับร่างกายของมนุษย์ที่พบในพรุ สภาวะกรดในพรุทำให้ผิวหนังกลายเป็นสีน้ำตาลและผมกลายเป็นสีแดง กลไกทางเคมีนั้นเป็นไปในลักษณะเดียวกันกับในอาหาร แต่เกิดขึ้นช้ากว่ากันมากเนื่องจากสภาวะที่เป็นกรด โดยทั่วไปมักพบในร่างกายของมนุษย์จากยุคเหล็ก โดยเพนเทอร์ได้บรรยายใน ค.ศ. 1991 ว่าเกิดจากปฏิกิริยาระหว่างกรดสแฟกนัม (sphagnum acid) กับพอลิแซ็กคาไรด์ในสภาวะอับอากาศ เป็นกรด และอุณหภูมิต่ำ (ประมาณ 4 องศาเซลเซียส) นอกจากนี้ยังมีการค้นพบอุจจาระของมนุษย์โบราณซึ่งถูกเก็บรักษาเนื่องจากปฏิกิริยามายาร์ด้วยเช่นกัน
# ออวอจีฆ
ออวอจีฆ  อดีตมีชื่อว่า แอแรบดีแซจ  เป็นเมืองและเมืองหลักของอำเภอแดชแทคี เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 เมืองนี้มีประชากร 1,649 คนใน 377 ครัวเรือน เมืองนี้ตั้งอยู่ใกล้ชายแดนประเทศตุรกี โดยตั้งอยู่ทางใต้ของเมือง Doğubeyazıt ที่  ประชากรในเมืองนี้เป็นชาวเติร์กอาเซอร์ไบจานChargoshe
# คิม คว็อน
คิม คว็อน (ชื่อเกิด คิม ก็อน-อู (Kim Keon-woo) ; เกิด 16 พฤษภาคม ค.ศ. 1989) เป็นนักแสดงชาวเกาหลีใต้ เขามีบทบาทเล็กน้อยในละครโทรทัศน์ เช่น ความลับเรื่องรัก ๆ ใคร่ ๆ  (2014),  ได้ยินผ่านต้นองุ่น (2015) และเรื่อง แต่งงานกับฉันเดี๋ยวนี้ (2018) เขาเริ่มมีชื่อเสียงจากการรับบทนำในเรื่อง อีอิสไซโคเมตริก (2019) และตั้งแต่นั้นมาก็มีบทบาทนำอีกครั้งในละครรีเมคอเมริกันเรื่อง เลเวอเรจ (2019)

 ผลงานการแสดง 
 ภาพยนตร์ 
 ปี ค.ศ. เรื่อง บทบาท อ้างอิง 2013 มาอิเรติมา พิธีกรชาย 3 พลูโต ฮัน มย็อง-โฮ  เดย์ออฟราธ จุน-ซ็อก (วัยรุ่น)  2016 เพียวเลิฟ ย็อง-อิล
# ข้าวอบหม้อดิน
ข้าวอบหม้อดิน  เป็นอาหารแบบดั้งเดิมของชาวจีนที่กินกันอย่างแพร่หลายในทางตอนใต้ โดยเฉพาะในมณฑลกวางตุ้ง และชุมชนชาวจีนกวางตุ้งในมาเลเซีย, อินโดนีเซีย, สิงคโปร์ และไทย

 ส่วนผสม 
ส่วนผสมหลัก ได้แก่ ข้าว, เนื้อสัตว์อย่างเนื้อไก่หรือเนื้อสุกสำเร็จ (เช่น เนื้อเป็ดย่าง, กุนเชียงหั่นเป็นแว่น ๆ) และผัก อาจเติมส่วนผสมอื่น เช่น เห็ดหอม, แปะก๊วย, เผือก และเครื่องปรุงรส เช่น ซีอิ๊ว, ซอสหอยนางรม, เกลือ และพริกไทย

 การปรุงและอุปกรณ์ 
เริ่มจากการนำข้าวแช่น้ำไว้ล่วงหน้า หรือในบางกรณีอาจใช้ข้าวสวยวิธีทำ “ข้าวอบหม้อดิน” เมนูอาหารจีนทำง่าย ฟินได้ทั้งครอบครัว. Wongnai, 4 ตุลาคม 2560. จากนั้นนำหม้อดินขึ้นเตาและราดด้วยน้ำมันเล็กน้อยให้พอทั่วหรือผัดกับเห็ดหอมให้สุก ใส่ส่วนผสมที่เหลือคือ ข้าว, เนื้อ และกุนเชียงลงในหม้อ ใส่น้ำ ปิดฝา และรอจนข้าวสุก ปรุงรสข้าวด้วยซีอิ๊วและซอสหอยนางรม

ข้าวอบหม้อดินของจีนคล้ายกับในข้าวอบในประเทศต่าง ๆ เช่น ทลซดบีบิมบับ ในเกาหลี, แทฮ์ดีก ในอิหร่าน หรือ ปาเอยา ในสเปน 

โดยทั่วไปจะเสิร์ฟพร้อมเนื้อไก่ กุนเชียง และผักกาดตามภูมิภาค แต่ร้านอาหารส่วนใหญ่มักเสนอส่วนผสมอาหารที่มีตัวเลือกของเนื้อมากกว่านี้ เช่น เนื้อเป็ดย่าง, ปูอัด, เนื้อกุ้งสด การปรุงข้าวอบหม้อดินในแบบดั้งเดิมจะทําบนเตาถ่านเพื่อให้ข้าวอบมีความหอมมากขึ้น โดยมักอบจนส่วนล่างของข้าวแห้งกรอบติดก้นหม้อ ร้านอาหารบางแห่งเสิร์ฟพร้อมการราดซีอิ๊วดำ และบางครั้งใส่ปลาเค็มแห้งเพื่อเพิ่มความหอม
thumb|ข้าวอบหม้อดินในภาษากวางตุ้ง
เนื่องจากระยะเวลาการเตรียมที่นานและการปรุงอย่างช้า ๆ ในหม้อดิน การสั่งข้าวอบหม้อดินในร้านอาหาร ลูกค้าอาจต้องรอเป็นระยะเวลาหนึ่งก่อนที่ข้าวอบจะพร้อมเสิร์ฟ โดยทั่วไปคือ 15–30 นาที

 ระเบียงภาพ
# ตำบลออวอจีเฆโจนูบี
ออวอจีเฆโจนูบี  เป็นตำบลในอำเภอแดชแทคี เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน แบ่งออกเป็น 27 หมู่บ้าน จากสำมะโน พ.ศ. 2549 ตำบลนี้มีประชากร 4,543 คนใน 883 ครัวเรือน
# สมเด็จพระสันตะปาปาลีนัส
สมเด็จพระสันตะปาปาลีนัส เป็นสมเด็จพระสันตะปาปาพระองค์ที่ 2 ตั้งแต่ประมาณ ค.ศ. 67 จนถึงสิ้นพระชนม์  เช่นเดียวกับสมเด็จพระสันตปาปาในยุคแรก ๆ พระองค์ได้รับการประกาศเป็นนักบุญ

ตามที่ Irenaeus ได้ระบุว่า สมเด็จพระสันตะปาปาลีนัสเป็นบุคคลเดียวกันกับที่กล่าวถึงในพันธสัญญาใหม่ สมเด็จพระสันตะปาปาลีนัสได้รับการกล่าวถึงในจดหมายของนักบุญเปาโลถึงทิโมธี ฉบับที่ 2 ว่าประทับอยู่กับเปาโลอัครทูตในกรุงโรมในช่วงบั้นปลายชีวิตของเปาโล
# ตำบลออวอจีเฆโชมอลี
ออวอจีเฆโชมอลี  เป็นตำบลในอำเภอแดชแทคี เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน แบ่งออกเป็น 17 หมู่บ้าน จากสำมะโน พ.ศ. 2549 ตำบลนี้มีประชากร 2,877 คนใน 625 ครัวเรือน
# คณะประพันธกรจรจัด เดอะมูฟวี่ เดธแอปเปิล
คณะประพันธกรจรจัด เดอะมูฟวี่ เดธแอปเปิล  เป็นภาพยนตร์อนิเมะญี่ปุ่นในปี พ.ศ. 2561 ผลิตโดยสตูดิโอโบนส์ กำกับโดยทากูยะ อิงาราชิ และเขียนบทโดยคาฟกา อาซางิริและโยจิ เอโนกิโดะ อิงจากซีรีส์มังงะคณะประพันธกรจรจัดที่แต่งเรื่องโดยอาซางิริและวาดภาพโดยซังโงะ ฮารูกาวะ ภาพยนตร์เรื่องราวหลังเหตุการณ์ในซีรีส์อนิเมะฤดูกาลที่สอง เมื่อกลุ่มนักสืบได้เห็นความเชื่อมโยงของคดีฆาตกรรมหลายคดีที่เกิดขึ้นกับผู้มีพลังพิเศษ นาคาจิมะ อัตสึชิและพวกพ้องจึงได้เผชิญหน้าของคนร้ายในคดีเหล่านี้ซึ่งเป็นชายที่มีชื่อว่าชิบุซาวะ ทัตสึฮิโกะ นักพากย์ตัวละครหลักที่กลับมารับบทในภาพยนตร์ได้แก่ เค็นโชะ โอโนะ, คิโช ทานิยามะ, มาโมรุ มิยาโนะ, ยูโตะ อูเอมูระ และอากิระ อิชิดะ ภาพยนตร์ออกฉายในประเทศญี่ปุ่นในวันที่ 3 มีนาคม พ.ศ. 2561 และออกฉายในประเทศไทยในวันที่ 25 ตุลาคม พ.ศ. 2561

เนื้อเรื่องของภาพยนตร์คิดขึ้นโดยอาซางิริ ผู้ซึ่งต้องการสานต่อเรื่องราวหลังจากซีรีส์อนิเมะโทรทัศน์ฤดูกาลที่สองได้จบลงเมื่อปลายปี พ.ศ. 2559 ทีมงานสร้างมีเป้าหมายที่จะสร้างโครงเรื่องที่ลึกซึ้งโดยอ้างอิงจากชิบุซาวะ ทัตสึฮิโกะตัวจริง ๆ อย่างหลวม ๆ   ในขณะเดียวกันก็สร้างสมดุลระหว่างผลกระทบของบทบาทของตัวละครในภาพยนตร์ โดยเฉพาะอัตสึชิและนากาฮาระ ชูยะ  วง Granrodeo, Screen Mode และ Luck Life ร้องเพลงประกอบของภาพยนตร์เรื่องนี้ มังงะดัดแปลงจากภาพยนตร์จำนวน 2 เล่มออกฉายในญี่ปุ่น และยังมีไลต์โนเวลอีก 2 เล่มที่เขียนขึ้นเพื่อโปรโมตภาพยนตร์เรื่องนี้ด้วย 

ภาพยนตร์ทำรายได้รวม 550 ล้านเยน (4.98 ล้านเหรียญสหรัฐ) ในบ็อกซ์ออฟฟิสญี่ปุ่น และชนะหลายรางวัลจากนิตยสารนิวไทป์ โดยเฉพาะ"รางวัลภาพยนตร์" ภาพยนตร์ได้เสียงตอบรับในเชิงบวกในเรื่องการจัดการบทบาทตัวละครและงานภาพ แม้ว่่าหลายคนเห็นว่าผู้ที่รู้จักซีรีส์นี้ใหม่ ๆ จะเข้าใจเนื้อเรื่องได้ยาก
# วัดใหญ่เทพนิมิตร
วัดใหญ่เทพนิมิตร เป็นวัดราษฎร์ในสังกัดคณะสงฆ์มหานิกายตั้งอยู่ริมแม่น้ำป่าสัก ในตำบลสามไถ อำเภอนครหลวง จังหวัดพระนครศรีอยุธยา

วัดใหญ่เทพนิมิตรตั้งวัดเมื่อ พ.ศ. 2350 ปลายสมัยพระบาทสมเด็จพระพุทธยอดฟ้าจุฬาโลกมหาราช ได้รับพระราชทานวิสุงคามสีมาเมื่อ พ.ศ. 2355 เดิมชาวบ้านเรียก วัดใหญ่ ต่อมาได้สร้อยนามวัดภายหลัง สันนิษฐานว่าชาวลาวยวนซึ่งอพยพมาเป็นผู้สร้าง

พื้นที่ตั้งวัดเป็นที่ราบ อาคารเสนาสนะที่สำคัญ ได้แก่ อุโบสถกว้าง 8.7 เมตร ยาว 17.20 เมตร โครงสร้างคอนกรีต ภายในมีภาพจิตรกรรมฝาผนังเรื่องรามเกียรติ์และพระธาตุจุฬามณีฝีมือช่างสมัยรัตนโกสินทร์ตอนต้น ศาลาการเปรียญกว้าง 13.50 เมตร เป็นอาคารไม้ กุฏิสงฆ์จำนวน 6 หลัง เป็นอาคารไม้ และหอระฆัง สำหรับปูชนียวัตถุมีประธานในอุโบสถ และมีพระธาตุสูง 15 วา มีลักษณะคล้ายพระธาตุพนม 

เมื่อ พ.ศ. 2565 มีโจรเข้ามาทำลายหลวงพ่อโต พระประธาน เนื้อปูน ที่หูข้างซ้ายแตกหัก เศษปูนแตกกระจายเกลื่อน ส่วนพระพุทธรูปด้านขวา ปางห้ามสมุทร เนื้อปูนลงรักปิดทอง ขนาดความสูง 1.50 เมตร ที่บริเวณหัวไหล่ซ้าย ถูกคนร้ายทุบเสียหาย เศษปูน เศษทอง แตกกระจายเกลื่อนพื้นโบสถ์

รายนามเจ้าอาวาส
 พระอาจารย์พัด ไม่ทราบปี พ.ศ.
 พระอาจารย์ทิพย์ ไม่ทราบปี พ.ศ.
 พระอาจารย์คง ไม่ทราบปี พ.ศ.
 พระอาจารย์เปี่ยม ไม่ทราบปี พ.ศ.
 พระอาจารย์แสง ไม่ทราบปี พ.ศ.
 พระอาจารย์ยิ้ม ไม่ทราบปี พ.ศ.
 พระอาจารย์สมบุญ ไม่ทราบปี พ.ศ. ที่มาเป็นเจ้าอาวาส แต่ทราบว่าปีสุดท้ายคือ พ.ศ. 2504
 พระอาจารย์ชุ่ม ไม่ทราบปี พ.ศ.
 พระอาจารย์รวม ไม่ทราบปี พ.ศ.
 พระอธิการบุญส่ง ชุตินฺธโร ไม่ทราบปี พ.ศ. ที่มาเป็นเจ้าอาวาส แต่ทราบว่าปีสุดท้ายคือ พ.ศ. 2532
 พระสม ปิยวณฺโร ร.ก. ตั้งแต่ พ.ศ. 2534 ถึง พ.ศ.2537
 พระครูวิวิธธรรมรักษ์ ตั้งแต่ พ.ศ. 2537 ถึงปัจจุบัน
# วัดโพธิ์ (อำเภอมหาราช)
วัดโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงช้าง อำเภอมหาราช จังหวัดพระนครศรีอยุธยา

วัดโพธิ์ตั้งวัดเมื่อ พ.ศ. 2398 ได้รับพระราชทานวิสุงคามสีมาเมื่อวันที่ 20 มีนาคม พ.ศ. 2410 กรมศิลปากรประกาศขึ้นทะเบียนเป็นโบราณสถานเมื่อวันที่ 9 ตุลาคม พ.ศ. 2543

วัดที่วิหารเก่าเหลือแต่ฐานอิฐสภาพทรุดโทรมมีวิหารโถงใหม่สร้างทับบนฐานวิหารเก่า มีหลวงพ่อดำพระหินทรายลงรัก ลักษณะผอมเพรียวมีเค้าศิลปะล้านช้าง หันหน้าไปทางทิศเหนือซึ่งต่างจากพระองค์อื่นที่อยู่ด้วยกันซึ่งหันหน้าไปทางทิศตะวันออกทิศเดียวกับวัด ในบริเวณวัดมีเจดีย์ มีปูนปั้นรูปทหารถือปืนและทวารบาล (ยักษ์) หนุมาน และสัตว์ต่าง ๆ เหมันตฤดู มณฑปอยู่ในสภาพมั่นคงแข็งแรงมีเพียงปูนปั้นและปูนฉาบที่กระเทาะหลุดร่วงกรมศิลปากร. "วัดโพธิ์" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 19 ธันวาคม 2565. เข้าถึงจาก http://gis.finearts.go.th/fineart/
# วิลเลียม เจ. เพอร์รี
วิลเลียม เจมส์ เพอร์รี  เป็นนักคณิตศาสตร์, วิศวกร, นักธุรกิจ, ข้ารัฐการ และนักการเมืองชาวอเมริกัน ดำรงตำแหน่งรัฐมนตรีช่วยว่าการกระทรวงกลาโหมในปี 1993 และขึ้นเป็นรัฐมนตรีว่าการกระทรวงกลาโหมในปี 1994 ภายใต้ประธานาธิบดีบิล คลินตัน
# ฟุตบอลชิงแชมป์สโมสรโลก 2022
ฟุตบอลชิงแชมป์สโมสรโลก 2022  จะเป็นการแข่งขันฟุตบอลชิงแชมป์สโมสรโลก ครั้งที่ 19 ซึ่งเป็นการแข่งขันฟุตบอลสโมสรระหว่างประเทศที่จัดโดยฟีฟ่าระหว่างทีมผู้ชนะเลิศจากหกสมาพันธ์ระดับทวีป ตลอดจนผู้ชนะลีกของประเทศเจ้าภาพ การแข่งขันจะจัดขึ้นตั้งแต่วันที่ 1 ถึง 11 กุมภาพันธ์ ค.ศ. 2023 ที่ประเทศโมร็อกโก

สนามแข่งขัน
แต่ละนัดจะลงเล่นที่สองสนาม, ไอบีเอ็น บาตูตา สเตเดียม ใน แทนกิเอร์ และ ปรินซ์ มูเลย์ อับเดลเลาะฮ์ สเตเดียม ใน ราบัต.

  แทนกิเอร์ ราบัต ไอบีเอ็น บาตูตา สเตเดียม ปรินซ์ มูเลย์ อับเดลเลาะฮ์ สเตเดียม ความจุ: 65,000 ความจุ: 60,000 200px 200px

 การแข่งขัน 

เวลาทั้งหมดเป็นเวลาท้องถิ่น, CET (UTC+1).

 รอบแรก 

 รอบสอง 

 รอบรองชนะเลิศ 

 นัดชิงอันดับ 3 

 นัดชิงชนะเลิศ 

ผู้ทำประตู
อันดับผู้เล่นทีมประตู1 เปดรู ฟลาเม็งกู42 เฟเดริโก บัลเบร์เด เรอัลมาดริด3 ลูเซียโน บิเอตโต อัล-ฮิลาล วีนีซียุส ฌูนีโยร์ เรอัลมาดริด5 อาห์เหม็ด อับเดล กาเดร์ อัลอะฮ์ลี2 ซาเล็ม อัล-ดอว์ซารี อัล-ฮิลาล กาบรีแยล บาร์โบซา ฟลาเม็งกู8 อายูบ เอล อัมลูด วีแดด คาซาบลังกา1 เซร์ฆิโอ อาร์ริบัส เรอัลมาดริด การีม แบนเซมา เรอัลมาดริด มุฮัมเม็ด คันโน อัล-ฮิลาล อาลี มาอาลูล อัลอะฮ์ลี โมฮาเหม็ด แมกดี อัลอะฮ์ลี มุสซา มาเรกา อัล-ฮิลาล โรดรีกู เรอัลมาดริด ฮุสเซน เอล ชาฮัต อัลอะฮ์ลี โมฮาเหม็ด เชริฟ อัลอะฮ์ลี เปอร์ซี เตา อัลอะฮ์ลี

รางวัล

รางวัลด้านล่างนี้จะมอบให้เมื่อสิ้นสุดการแข่งขัน. วีนีซียุส ฌูนีโยร์ ของ เรอัลมาดริด ชนะรางวัล ลูกบอลทองคำ, สนับสนุนโดย อาดิดาส.

อาดิดาส ลูกบอลทองคำอาดิดาส ลูกบอลเงินอาดิดาส ลูกบอลทองแดง วีนีซียุส ฌูนีโยร์(เรอัลมาดริด) เฟเดริโก บัลเบร์เด(เรอัลมาดริด) ลูเซียโน บิเอตโต(อัล-ฮิลาล)รางวัลฟีฟ่าแฟร์เพลย์ เรอัลมาดริด